open-index/open-wikipedia-markdown huggingface dataset:
Kleón (politik)

**Kleón** (grécky: Κλέων) († 422 pred Kr.) bol aténsky štátnik a stratég v čase  peloponézskych vojen. Bol prvým významným predstaviteľom radikálnej strany remeselníkov a obchodníkov v aténskej politike. 

Kleón bol pôvodne garbiarom, mal však mimoriadne rečnícke schopnosti, ktoré využil proti svojmu protivníkovi Nikiasovi, aby presvedčil Atéňanov na pokračovanie vojny proti Sparte. 
Roku 429 pred Kr. napísal dramatik Aristofanes o Kleónovi nelichotivé komédie *Jazdci* a *Acharňanovia*, za čo bol obvinený z ohovárania úradníka a musel sa hájiť na súde. O dva roky neskôr sa Kleón pokúsil spochybniť Aristofanesovo občianstvo, ale neúspešne. Kleón mal úspech ako vojvodca v bitke pri Sfaktérii (425 pred Kr.), čo jeho postavenie posilnilo. Padol potom v bitke pri Amfipolise roku 422 pred Kr. a rok neskôr mohol Nikias uzatvoriť so Spartou mier.

## Referencie


## Zdroj

Kategória:Vojenské osobnosti starovekého Grécka
Kategória:Narodenia v 5. storočí pred Kr.
Kategória:Úmrtia v 5. storočí pred Kr.
Železničná trať Lučenec – Utekáč

**Železničná trať Lučenec – Utekáč** (v cestovnom poriadku pre verejnosť označená ako **železničná trať číslo 162**) je jednokoľajná železničná trať na Slovensku, ktorá spája Lučenec a Utekáč cez Poltár.

## Dejiny
Pri budovaní trate Brezno – Jesenské žiadali obyvatelia Kokavy nad Rimavicou vybudovanie odbočky z Rimavskej Bane. Ich požiadavke nebolo vyhovené a tak sa obrátili na mesto Lučenec so žiadosťou o predĺženie trate, vedúcej do Poltára. Túto požiadavku sa podarilo naplniť najmä vďaka podnikom, ktoré boli v obci a okolí. Železnica bola predĺžená a končila až v miestnej časti Utekáč, ktorá je dnes samostatnou obcou. Na trati sa nachádza i 500 m dlhý tunel Zlatno.

**Otváranie úsekov**
* 24. novembra 1901: Lučenec – Poltár
* 27. novembra 1908: Poltár – Kokava nad Rimavicou
* 16. decembra 1909: Kokava nad Rimavicou – Utekáč

## Stanice a zastávky na trati
* Lučenec – križovatka s traťou 160 (Zvolen – Košice)
* Opatová pri Lučenci
* Veľká Ves
* Kalinovo
* Breznička
* Zelené
* Poltár
* Slaná Lehota
* České Brezovo
* Zlatno
* Kokava nad Rimavicou-Liešnica
* Kokava nad Rimavicou
* Utekáč

## Pozri aj
* Zoznam železničných tratí na Slovensku
* Dejiny železníc na Slovensku

## Externé odkazy
* ŽSR cestovné poriadky podľa trate
* Video z trate

## Zdroj
* www.vlaky.net
* Článok o trati 

Lučenec – Utekáč
Kategória:Doprava v okrese Lučenec
Kategória:Doprava v okrese Poltár
Bertrix

**Bertrix** je belgická obec vo Valónskom regióne v provincii Luxembourg. 

## Obyvateľstvo
Obec má približne 8 313 obyvateľov (2010).

## Mestské časti
Od 1. januára 1977 obec Bertrix pozostáva z týchto častí (bývalých obcí):

*Bertrix
*Auby-sur-Semois
*Cugnon
*Jehonville
*Orgeo

## Referencie


## Iné projekty

## Externé odkazy
* Oficiálne stránky obci

Kategória:Obce v Belgicku
Železničná trať Katarínska Huta – Breznička

|}

**Železničná trať Katarínska Huta – Breznička** (v cestovnom poriadku pre verejnosť označená ako **železničná trať číslo 163**) je jednokoľajná železničná trať na Slovensku, ktorá spája Katarínsku Hutu a Brezničku.

## Dejiny
Železnica z Brezničky do Katarínskej Huty bola budovaná ako odbočka trate Lučenec – Poltár. Obe trate boli otvorené pre verejnosť 24. novembra 1901, no v súčasnosti (od 2.2.2003) je osobná doprava do Katarínskej Huty pozastavená.

## Stanice na trati
* Breznička – križovatka s traťou 162 (Lučenec – Utekáč)
* Mládzovo
* Cinobaňa
* Maša
* Katarínska Huta

## Pozri aj
* Zoznam železničných tratí na Slovensku
* Dejiny železníc na Slovensku

## Zdroj
* www.vlaky.net
* Článok o trati 

Katarínska Huta – Breznička
Kategória:Doprava v okrese Poltár
Železničná trať Trebišov – Vranov nad Topľou

|}

**Železničná trať Trebišov – Vranov nad Topľou** (v cestovnom poriadku pre verejnosť označená ako **železničná trať číslo 192**) je jednokoľajná železničná trať na Slovensku, ktorá spája Trebišov a Vranov nad Topľou.

## História
Trebišovom prechádzala dôležitá trať Michaľany – Łupków a na prelome 19. a 20. storočia sa rozhodlo o vybudovaní spojnice do Vranova nad Topľou.

Trať je z Trebišova vedená k Sečovciam a Sačurovu, odkiaľ pokračuje do Vranova nad Topľou. Koncesia obsahovala i prednostné právo na dobudovanie trate do Kapušian, kadiaľ viedla už existujúca železnica do Bardejova, no to nebolo uplatnené. Trať pôvodne končila na mieste bývalej hlavnej stanice Vranova nad Topľou, z ktorej sa po dostavaní trate Kapušany – Strážske stala zastávka Vranov nad Topľou predmestie. 

Železničná trať je vedená nenáročným terénom s minimálnym prevýšením a s výnimkou úseku pri Sečovciach vedie v blízkosti cesty I/79. Sprevádzkovaná bola 24. decembra 1903, no pri redukcii spojov k 2. februáru 2003 sa skončila osobná doprava na celom úseku, napriek veľkým protestom miestneho obyvateľstva. Osobná doprava sa na tejto trati neobnovila ani dňa 15. júna 2003. 

## Stanice a zastávky na trati
* Trebišov - križovatka s traťou 190 (Košice – Čierna nad Tisou) a 191 (Michaľany – Łupków)
* Trebišov zastávka
* Milhostov 
* Vojčice
* Sečovce
* Dvorianky
* Parchovany
* Sečovská Polianka
* Sačurov
* Vranov-Ortáše 
* Vranov nad Topľou predmestie
* Vranov nad Topľou - križovatka s traťou 193 (Prešov - Humenné)

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Zdroj
* www.vlaky.net

Trebišov - Vranov nad Topľou
Kategória:Doprava v okrese Trebišov
Kategória:Doprava v okrese Vranov nad Topľou
Huginn a Muninn

náhľad|Dva havrany Huginn a Muninn na Odinových pleciach
**Huginn** (staroseverčina „*myšlienka*“) a **Muninn** (staroseverčina „*pamäť*“ / „*myseľ*“) sú v severskej mytológií dva havrany, ktoré lietajú po svete Midgard a nosia bohovi Odinovi informácie.

Sú spomenutí v *[[Poetická Edda|Poetickej Edde]]*, v *[[Prozaická Edda|Prozaickej Edde]]* a v *[[Heimskringla|Heimskringle]]*, v diele ktoré zozbieral Óláfr Þórðarson - *[[Tretí Gramatický Spis]]* a v básniach skaldov. Ich mená sú občas moderne zanglikanizované ako **Hugin** a **Munin**.

V *Poetickej Edde*, vyjadruje Odin strach o havrany, aby sa bezpečne vrátili z ich denných letov. *Prozaická Edda* opisuje Odina ako „havranieho“ boha kvôli jeho spojeniu s Huginnom a Muninnom. V *Prozaickej Edde* a v *Treťom Gramatickom Spise* sú havrany opisované ako sedia na Odinových ramenách. *Heimskringla* vraví, že Odin dal havranom schopnosť rozprávať.

## Zdroj

Kategória:Severská mytológia
Kategória:Mýtické dvojice
Diskografia skupiny Linkin Park

Toto je **[[diskografia]]** americkej rockovej skupiny Linkin Park, ktorá obsahuje päť štúdiových albumov, dva remix albumy, dva koncertné albumy, trinásť EP, dvadsaťjeden singlov, sedem video albumov a dvadsaťosem hudobných videí. Skupinu Linkin Park založili v roku 1996 v Agoura Hills v Kalifornii Mike Shinoda (spev, gitary, klávesy), Brad Delson (basgitara) a Rob Bourdon (bicie). Joe Hahn a Dave Farrell sa stali členmi skupiny neskôr a v roku 1999 sa stal členom Chester Bennington. V roku 2017 Chester Bennington spáchal samovraždu a Rob Bourdon opustil kapelu tak kapela skončila. Začala koncertovať v roku 2024 s novou speváčkou Emily Armstrong a bubeníkom Collinom Brittainom.

Skupina sa stala celosvetovo úspešnou v roku 2000 s vydaním albumu *[[Hybrid Theory]]*, ktorý dosiahol 2. miesto v rebríčku Billboard 200. Stal sa siedmym najlepšie predávaným albumom roku 2000, a bol certifikovaný na diamantovú platňu v USA a 4-krát na platinovú platňu v Európe. Štvrtý singel „In the End“ dosiahol 2. miesto v rebríčku Billboard Hot 100 (najvyššie v celej kariére skupiny Linkin Park) a zostal v rebríčku 38 týždňov. S prvotýždňovým predajom 810 000 kópií, druhý album *[[Meteora]]* (2003) sa dostal do Billboard 200 na 1. miesto a stal sa tak tretím najpredávanejším albumom roka.

V roku 2007 ich tretí štúdiový album *[[Minutes to Midnight]]* tiež debutoval na 1. mieste v rebríčku *Billboard 200* s prdajom 623 000 kópií počas prvého týždňa. *[[A Thousand Suns]]* (2010) sa stal tretím štúdiovým albumom, ktorý debutoval na 1. mieste v *Billboard 200*, ale jeho predajnosť v prvom týždni dosiahla len polovicu z jeho predchodcu, 240 000 kópií. Skupina tiež vydala dva platinovo certifikované remix albumy *[[Reanimation]]* (2002) a *[[Collision Course]]* (2004). Posledný menovaný je spoluprácou s rapperom Jay-Z.

Skupina Linkin Park predala viac ako 100 miliónov albumov po celom svete a získali dve ceny Grammy za single „Crawling“ a „Numb/Encore“. Skupina vydala desať singlov na 1. mieste v rebríčku Alternative Songs, a je druhou skupinou na svete, ktorá ostala aspoň 10 týždňov s tromi a viac skladbami v tomto rebríčku. Linkin Park Underground, oficiálny fanklub skupiny Linkin Park, každoročne vydáva EP s unikátnymi skladbami, demami, živými nahrávkami a remixami.

## Albumy
### Štúdiové albumy

### Remix albumy

### Koncertné albumy

### EP

## Single

; Poznámky



* A '''^''' Nebol vydaný ako singel, ale bol v rebríčku Alternative Songs.

* B '''^''' Vydal ho Busta Rhymes a Linkin Park ako hlavný interpret.


## Ďalšie práce

## Video albumy

## Hudobné videá

## Referencie

## Iné projekty

## Externé odkazy
* Oficiálna webstránka Linkin Park
* Linkin Park Underground
* Linkin Park na MySpace

Kategória:Linkin Park
Linkin Park
Sköll

náhľad|Vlky naháňajú mesiac a slnko
**Sköll** (staroseverčina *„lesť“*) je v severskej mytológií vlk, ktorý naháňa kone Árvakra a Alsvidra, ktoré každý deň ťahajú voz v ktorom je slnko (Sól) cez oblohu, ktoré sa Sköll snaží zožrať. Sköll má brata Hatiho, ktorý naháňa mesiac (Máni). Počas Ragnaröku sa obom podarí zožrať tieto nebeské telesá.

Sköll je v určitých situáciách použitý ako heiti (v staroseverskom básnictve synonymum), aby nepriamo odkázal na otca (Fenrir) a nie na syna. Táto dvojznačnosť funguje aj naopak, napríklad v *[[Vafþrúðnismál]]y* kde sú zámeny v 46. slohe - kde je Fenrirovi pripísané naháňanie slnka - atribút jeho syna Skölla. Toto môžeme vidieť často na slovách Hródvitnir a Hródvitnisson, ktoré odkazujú aj na Fenrira a jeho synov.

## Pop kultúra
* Sköll je meno vlka objavujúceho sa v MMORPG World of Warcraft. Zóna, v ktorej sa nachádza je značne ovplyvnená severskou mytológiou.
* V talianskom komikse Dylan Dog sa Sköll a jeho brat Hati objavujú, v príbehu číslo 289 „La via degli enigmi“ a v čísle 290 „L'erede Oscuro“, ako príšery slúžiace hlavnej zápornej postave.

## Zdroj

Kategória:Severská mytológia
Hati

náhľad|Veľmi daľeko a veľmi dávno - Willy Pogany
**Hati Hródvitnisson** (prvé meno znamená „*Ten, kto nenávidí; Nepriateľ*“) je v severskej mytológií vlk, ktorý - ako spomína *[[Gylfaginning]]* – naháňa mesiac po nočnej oblohe. Rovnako ako vlk Sköll naháňa slnko počas dňa, až do Ragnaröku, keď vlci dobehnú a zhltnú tieto nebeské telesá, po čom sa Fenrir vyslobodí z povrazov a zabije Odina.

Hatiho priezvisko je Hródvitnisson (Hróðvitnisson), spomínané rovnako ako v *[[Grímnismál]]y* tak aj v *Gylfaginningu*, čo naznačuje že je Fenrirov syn, ktorého prezývka je Hródvitnir („slávny vlk“). Hatiho matka je bezmenná obryňa, avšak spomenutá vo *[[Völuspá]]* a *Gylfaginningu*, ktorá prebýva na východ od Midgardu v lese Járnvidr („železné drevo“). Snorri Sturluson uvádza, že táto obryňa a čarodejnica rodí veľa obrov, všetkých v podobe vlkov vrátane jedného s menom Mánagarm („*naháňať mesiac*“), ktorý by mal zhltnúť mesiac a preto je považovaný za Hatiho. Preto sa tiež predpokladá, že Sköll je Hatiho brat.

## Pop kultúra
* V januári 2011 sa Hati objavil v online videohre Runescape.
* V talianskom komikse Dylan Dog sa Hati a jeho brat Sköll objavujú, v príbehu číslo 289 „La via degli enigmi“ a v čísle 290 „L'erede Oscuro“, ako príšery slúžiace hlavnej zápornej postave.

## Zdroj

Kategória:Severská mytológia
Konské mäso

vpravo|náhľad|Kus surového konského mäsa
**Konské mäso** alebo **koňacina** je druh mäsa, ktorý pochádza z koňa. Vzhľadom na to, že sa v západnej kultúre považuje kôň za ušľachtilé zviera, nie je v modernej dobe jeho konzumácia veľmi populárna. V súčasnosti je výraznejšie konzumované predovšetkým v niekoľkých krajinách centrálnej Ázie, ale je súčasťou výraznejšej kulinárskej tradície vo viacerých krajinách Európy, Južnej Ameriky a Ázii. Na začiatku vzniku ľudstva bol divoký kôň hojne lovený pre mäso ako cenný zdroj proteínov.

K jeho výraznejšej konzumácii dochádzalo počas vojen, keď bol nedostatok potravín a kôň slúžil ako dopravný prostriedok pre vojsko a materiál, a tak v prípade neplánovaného úmrtia alebo zabitia išlo o ľahko dostupný zdroj potravy.

## Referencie

## Iné projekty

Kategória:Mäso
Pomnožné podstatné meno

**Pomnožné podstatné mená** (lat. *pluralia tantum*) sú podstatné mená, ktoré majú len gramatické tvary množného čísla/plurálu, hoci pomenúvajú jednu vec, napr. *nožnice, nohavice, pľúca, Tatry, Piešťany, Košice, bradlá, kliešte (náradie)*.

## Vzory pomnožných podstatných mien
1. ***[[Mužský rod]]***
(v koncových slabikách D a L je **-o**, t. j. dub**o**m, stroj**o**m, o dub**o**ch, o stroj**o**ch)

* dub**y** (napr. Kúty, Donovaly, preteky)
* stroj**e** (napr. kúpele, okuliare, Ladce)

2. ***[[Ženský rod]]***
(v koncových slabikách D a L je **-a/ia**, t. j. žen**á**m, ulic**ia**m, o žen**á**ch, o ulic**ia**ch)

* žen**y** (napr. Tatry, narodeniny, osýpky)
* ulic**e** (napr. sane, Smolenice, nožnice)

3. ***[[Stredný rod]]***
(o zaradení k vzoru rozhoduje len koncovka v N)

* mest**á** (napr. bradlá, vráta, ústa)
* srdc**ia** (napr. prsia, plecia, dvercia) 

## Použité skratky
* N – nominatív (1. pád)
* D – datív (3. pád)
* L – lokál (5. pád)

Kategória:Podstatné mená
Guillaume de Lorris

**Guillaume de Lorris** (* cca 1200, Lorris, Francúzsko – † cca 1238) bol stredoveký francúzsky básnik. Je autorom prvej časti známeho stredovekého románu vo veršoch Roman de la Rose s 4058 veršami, ktorý nechal nedokončený. Dielo dokončil Jean de Meung o štyridsať rokov neskôr. Dielo sa čítalo na kráľovskom dvore pred dvoranmi asi r. 1230. Autor čerpal umeleckú inšpiráciu od provensalských trubadúrov a ich básní zvaných sirventès. Okrem miesta jeho narodenia a šľachtického stavu sa nevie nič o jeho živote. Bol chránencom grófa de Poitiers.

## Zdroj
* 

Kategória:Francúzski básnici
Kategória:Stredoveká literatúra
Bentley Turbo R

**Bentley Turbo R** bol vysokovýkonný model značky Bentley. Spočiatku sa vyrábal s prepĺňaným motorom Mulsanne Turbo a tiež so športovým odpružením a širšími pneumatikami na zlatinových diskoch. Aj keď neboli niekedy poskytnuté oficiálne výkony od Rolls-Royce, časopis *[[Motor Trend]]* odhadol výkon na 221 kW/300 koní a 660 Nm krútiaceho momentu.

## Produkcia
* Original Turbo R: 5864
** Krátky rázvor: 4653
** Dlhý rázvor: 1211
* New Turbo R: 1366
** Krátky rázvor: 543
** Dlhý rázvor: 823

## Iné projekty

Kategória:Automobily Bentley
Kategória:Športové sedany
Kategória:Luxusné automobily
Železničná trať Plešivec – Muráň

|}

**Železničná trať Plešivec – Muráň** (v cestovnom poriadku pre verejnosť označená ako **železničná trať číslo 165**) je jednokoľajná železničná trať na Slovensku, ktorá spája Plešivec a Muráň cez Revúcu. Osobná preprava na trati je od roku 2011 pozastavená.

## História
V náročnom teréne Slovenska bola doprava v minulosti pre absenciu spevnených ciest veľmi obťažná. Preprava dreva, surovín i výrobkov z odľahlých častí bolo možné len v čase zjazdných komunikácii a tak sa koncom 19. storočia pristupovalo k budovaniu železničných tratí. Tie umožňovali obojstrannú prepravu materiálu i tovaru, no zjednodušovali i prepravu ľudí.

Oblasť Revúcej bola rovnako odrezaná od dôležitých komunikácii, čomu malo napomôcť vybudovanie železnice z Plešivca a umožňujúce tak napojenie na trať z Lučenca do Rožňavy. Trať bola budovaná z Plešivca na západ k rieke Muráň a pokračovala popri nej cez Jelšavu a Revúcu do Muráňa. Na výstavbu trate prispeli i obce a trať bola slávnostne otvorená 21. novembra 1893. Pravidelná prevádza na trati začala o deň neskôr, 22. novembra 1893.

K zastaveniu osobnej dopravy (jazdy osobných vlakov) na trati došlo 1. mája 2011. Oficiálne posledný osobný vlak prešiel 30. apríla 2011, čo bola posledná lokálna trať na Gemeri, kde ešte premávali osobné vlaky (ak nepočítame trať Jesenské – Rimavská Sobota – Tisovec – Brezno, ktorej väčšina sa nachádza v Malohonte.Ten je však tiež súčasťou Gemera).

V lete 2021 na tejto trati jazdí každú sobotu a štátny sviatok jeden pár zrýchlených turistických vlakov ZSSK z/do Košíc.

## Stanice na trati
* Plešivec – križovatka s traťou 160 (Zvolen – Košice)
* Gemerská Hôrka zastávka
* Hucín
* Gemerský Milhosť
* Jelšavská Teplica
* Jelšava
* Lubeník – sídlo dirigujúceho dispečera (výpravcu) pre zjednodušené riadenie dopravy v úseku Lubeník – Muráň
* Revúcka Lehota
* Mokrá Lúka
* Revúca
* Muránska Dlhá Lúka
* Muráň

## Referencie

## Literatúra
* 

## Pozri aj
* Zoznam železničných tratí na Slovensku
* Dejiny železníc na Slovensku
* Gemerské spojky
* Tunel pod Homôľkou
* Tunel pod Dielikom

## Iné projekty

## Externé odkazy
* Popis trate a objektov na portáli Vlaky.net
* 112. výročie trate Plešivec – Muráň alebo Zamračené pod Kohútom – článok na portáli Vlaky.net (2005)
* Trať 165 Plešivec – Muráň : popis trate, jej vznik a história na portáli Železničné.info (2008)
* Z Muráňa do Plešivca už motoráčik nepôjde – článok v denníku SME (2011)
* 120 rokov železničnej trate Plešivec–Muráň – článok na portáli Revúca24 (2013)
* Video trate

Plešivec - Muráň
Kategória:Doprava v okrese Revúca
Kategória:Doprava v okrese Rožňava
Jean de Meung

**Jean de Meung** (**Jean de Meun**, **Jehan de Meun(g)**, **Jean Clopinel**, **Jean Chopinel**) (* cca 1240, Meung-sur-Loire, Francúzsko – † cca 1305, Paríž, Francúzsko) bol francúzsky básnik z 13. storočia, známy hlavne ako autor druhej časti diela Roman de la Rose.

## Život
Narodil sa ako Jean Clopinel. Tradícia hovorí, že študoval na Parížskej univerzite. Tak ako jeho súčasník Ruteboeuf bol obrancom Viliama de Saint-Amour a ostrým kritikom žobravých rádov. Väčšinu života zrejme strávil v Paríži na ulici Saint-Jacques, kde mal dom s vežou, dvorom a záhradou. Záznam z roku 1305 tento dom totiž označuje ako dom zosnulého Jeana de Meung a istý Adam d'Andely ho v tom čase prisudzuje reholi dominikánov. Jean de Meung zanechal písomnú zmienku, že vo svojej mladosti písal piesne, ktoré sa spievali vo Francúzsku na verejnosti aj v školách.

## Roman de la Rose
Jeho najdôležitejším dielom bolo pokračovanie Roman de la Rose. Dátum práce na ňom bol stanovený na roky 1268 až 1285 vďaka referencii v zápise o poprave Manfréda a Conrardina kráľom Sicílie Karolom z Anjou. So svojimi viac ako 300 zachovanými rukopismi sa Román o ruži stal skutočným stredovekým bestellerom. Jean de Meung rozšíril dielo svojho predchodcu o približne 19 000 vlastných veršov.

## Iné diela
V roku 1284 preložil do francúzštiny traktát *De Re Militari *od rímskeho autora Vegetia pod názvom *Kniha od Végècea o umení vojenskom*. Ako prvý vytvoril tiež náboženskú verziu ľúbostných listov Pierre Abélarda a Heloise. Tento rukopis zo 14. storočia obsahuje aj poznámky Francesca Petrarcu a nachádza sa v Národnej knižnici v Paríži.
Preložil aj *De consolatione philosophiae* od Boetia predtým ako napísal list kráľovi Filipovi IV., v ktorom uviedol zoznam svojich predošlých prác, z ktorých sa dve stratili: *De spirituelle amitié* (De spirituals amicitia) od Aelred of Rievaulx (1166) a Livre des merveilles d'Hirlande alebo *De Mirabilibus Hiberniae* od Giraldus Cambrensis (Gerald de Barri).
 
Jeho posledné básne sú bezpochyby jeho *Testament* a *Codicille*. Testament je napísaný v stanciach – quatrainoch s jedným rýmom a obsahuje rady určené rôznym spoločenským triedam.

## Zdroj
*

Kategória:Francúzski básnici
Kategória:Stredovekí básnici
Kategória:Narodenia v 13. storočí
Kategória:Úmrtia v 14. storočí
Viachriadeľový piestový spaľovací motor

**Viachriadeľový motor** je typ piestového spaľovacieho motora, ktorý má viac kľukových hriadeľov. Podľa počtu hriadeľov sa presnejšie nazýva *dvojhriadeľový motor*, *trojhriadeľový motor*, atď. Viachriadeľová konštrukcia umožňuje realízáciu jednopiestových, dvojpiestových (motor s protibežnými piestami) aj viacpiestových motorov. Medzi výhody viachriadeľových konštrukcií patrí zlepšená vyváženosť, vyššia hustota výkonu, zvýšená účinnosť a čistejšie emisie.

## Dvojhriadeľové motory
Dvojhriadeľové motory môžu mať dva kľukové hriadele umiestnené:
# Pri sebe s valcami umiestnenými okolo nich, väčšinou rovnobežne. Typické sú konštrukcie:
#* s valcami do U
#* s valcami do H.
# Z opačných strán valca pri dvojpiestovom prevedení - motor s protibežnými piestami.

## Trojhriadeľové motory
Trojhriadeľové motory majú kľukové hriadele umiestnené vzdialene od seba v troch rohoch pravidelného útvaru. Podľa usporiadania valcov môžu byť:
* s valcami do Y - ide o trojpiestové motory, keď 3 piesty pracujú so spoločným spaľovacím priestorom v strede motora
* trojuholníkové - ide o dvojpiestové motory, keď medzi každou dvojicou hriadeľov pracujú protibežne oproti sebe dva piesty so spoločným spaľovacím priestorom.
* trojhriadeľové motory s protibežnými piestami s valcami do V

## Štvorhriadeľové motory
Štvorhriadeľové motory majú kľukové hriadele umiestnené vzdialene od seba v štyroch rohoch štvoruholníka. Podľa toho sa nazývajú aj štvoruholníkové -ide o dvojpiestové motory, keď medzi každou dvojicou hriadeľov pracujú protibežne oproti sebe dva piesty so spoločným spaľovacím priestorom. 

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Konfigurácia piestových spaľovacích motorov
In the End

„**In the End**“ je skladba americkej rockovej skupiny Linkin Park. Bola vydaná ako štvrtý singel z ich debutového albumu *[[Hybrid Theory]]*.
„In the End“ je jednou z najúspešnejších a najpopulárnejších skladieb skupiny Linkin Park, a viackrát sa dostala do prvej desiatky v rebríčku Billboard Hot 100, pričom najvyššie sa dostala na 2. miesto. Skladba je tiež zaradená na 121. miesto v zozname *The 500 Greatest Songs Since You Were Born* časopisy *[[Blender (magazín)|Blender]]*. Na kompilácii *[[Reanimation]]* bola remixovaná pod názvom „Enth E Nd“.

## Zoznam skladieb

## Pozície v rebríčkoch

## Certifikácie

## Zostava
;Linkin Park
* Chester Bennington – spev
* Rob Bourdon – bicie, perkusie
* Brad Delson – gitary, basová gitara
* Joe Hahn – DJ, samplovanie
* Mike Shinoda – MC, spev, beaty, samplovanie, gitara, klavír
;Produkcia
*Produkcia: Don Gilmore
*Režisér: Jeff Blue
*Mixované v: Soundtrack, NYC

## Referencie

Kategória:Single z 2001
Kategória:Single skupiny Linkin Park
Kategória:Piesne z 2000
Kategória:Piesne skupiny Linkin Park
Kategória:Rockové balady
Bergüzar Korelová

**Bergüzar Korelová** (* 27. august 1982, Istanbul) je turecká divadelná a filmová herečka. Jej stará matka pochádzala z Kréty a bola to grécky hovoriaca moslimka. Obaja rodičia Bergüzar sú herci. Vyštudovala herectvo na univerzite v Istanbule. Medzi jej najvýznamnejšie role patrí postava architektky Šehrezády Evlyaoglu v seriáli *[[Tisíc a jedna noc (seriál)|Tisíc a jedna noc]]*.

## Filmografia
* 2009 - Aşk Geliyorum Demez
* 2006 - Údolie vlkov *(Kurtlar Vadisi Irak)*
* 1999 - Şen Olasın Ürgüp (TV Film)

## TV seriály
* 2010 - Bitmeyen Şarkı - TV seriál / ATV
* 2006 - 2009 - Tisíc a jedna noc *(Binbir Gece)* - TV seriál / Kanal D 
* 2005 - Zeytin Dalı - TV seriál / TRT 
* 2001 - Cemalim - TV Film / Show TV 
* 1998 - Kırık Hayatlar - TV seriál / TGRT

## Externé odkazy
* 
* 

Kategória:Turecké divadelné herečky
Kategória:Turecké filmové herečky
Kategória:Turecké televízne herečky
Kategória:Osobnosti z Istanbulu
Gabriel Csicsai

MVDr. **Gabriel Csicsai**, PhD. (* 21. december 1968, Dunajská Streda) je slovenský politik, bývalý štátny tajomník MPRVSR. Je členom strany MOST-HÍD. Vo voľbách do NR SR v marci 2012 kandidoval na kandidátke MOST-HÍD na 18. mieste.

## Život
Gabriel Csicsai absolvoval v rokoch 1986 až 1991 Vysokú školu veterinársku v Košiciach. Doktorandské štúdium dokončil na tamojšej Katedre pôrodníctva, gynekológie a andrológie. Na univerzite zároveň do roku 1999 pôsobil aj ako odborný asistent. Počas štúdia absolvoval aj niekoľko zahraničných stáží, medzi inými v Budapešti a Ostende. 

V roku 1999 sa zamestnal v súkromnom sektore, v *Medmilk Trade a.s.*, Veľký Meder. V rokoch 1999 až 2006 bol tiež súdnym znalcom z oblasti poľnohospodárstva. V rokoch 2002 až 2010 pracoval v poľnohospodárskom družstve v Jurovej, najskôr ako riaditeľ živočíšnej výroby, od roku 2008 ako predseda družstva. 

## Politická činnosť
V období rokov 2004 až 2006 bol tiež členom správnej rady Slovenského pozemkového fondu. 

Strana MOST-HÍD sa v júli 2010 stala súčasťou vládnej koalície, Gabriel Csicsai bol vymenovaný do funkcie štátneho tajomníka na ministerstve pôdohospodárstva a rozvoja vidieka.

## Referencie

Kategória:Žijúci ľudia
Kategória:Osobnosti z Dunajskej Stredy
Kategória:Absolventi Univerzity veterinárskeho lekárstva a farmácie v Košiciach
Kategória:Politici MOST-HÍD
Kategória:Štátni tajomníci Ministerstva pôdohospodárstva a rozvoja vidieka Slovenskej republiky
Kategória:Slovenské osobnosti maďarského pôvodu
Kategória:Poslanci NR SR (2016 – 2020)
William-Adolphe Bouguereau

**William-Adolphe Bouguereau** (* 30. november 1825, La Rochelle, Francúzsko – † 19. august 1905, La Rochelle) bol francúzsky maliar akademizmu. V svojej dobe bol slávny, ale dnes je jeho popularita zatienená dielami impresionistov.

## Životopis
Narodil sa v rodine obchodníka s vínom a obilím. Už od malička sa zaujímal o umenie, ale jeho otec chcel, aby sa venoval obchodu. Vďaka podpore svojej matky a strýka sa však Bouguereau mohol venovať umeniu a študovať na École des Beaux-Arts v Paríži u Francoise-Édouarda Picota. V roku 1850 získal Prix de Rome. Počas 60. rokov 19. storočia namaľoval veľa mytologických a žánrových scén. V roku 1876 sa stal členom Akadémie. V roku 1888 sa stal profesorom na Juliánovej akadémii v Paríži. Keď mal 74 rokov, oženil sa so svojou najslávnejšou študentkou Elisabeth Gardnerovou.

Na jar 1905 bol Bouguereaov byt v Paríži vykradnutý. Ten istý rok, v auguste, Bouguereau zomrel v La Rochelle.

## Galéria

Súbor:William Bouguereau - Dante and Virgile - Google Art Project 2.jpg|*Dante a Vergillius v pekle, 1850
Image:William-Adolphe Bouguereau (1825-1905) - The Prayer (1865).jpg|*Modlitba*, 1865
Image:William-Adolphe Bouguereau (1825-1905) - Soup (1865).jpg|*Polievka*, 1865
Image:William-Adolphe Bouguereau (1825-1905) - Young Shepherdess (1868).jpg|*Mladá pastierka*, 1868
Image:"Le Crabe" by William-Adolphe Bouguereau.jpg|*Krab*, 1869
Image:William-Adolphe Bouguereau (1825-1905) - Bather (1870).jpg|*Kúpajúce sa dievča*, 1870
Image:Kiss (1873).jpg|*Bozk*, 1873
súbor:William-Adolphe Bouguereau (1825-1905) - Nymphs and Satyr (1873).jpg|*Nymfy a Satyr, 1873
Image:William-Adolphe Bouguereau (1825-1905) - The Birth of Venus (1879).jpg|*Zrodenie Venuše*
Image:William-Adolphe Bouguereau (1825-1905) - The Difficult Lesson (1884).jpg|*Ťažká hodina*, 1884


## Iné projekty

## Externé odkazy
* Biografie 
* Biografia
* Život a dielo

Kategória:Francúzski maliari
Kategória:Vyučujúci na École nationale supérieure des beaux-arts
Kategória:Absolventi École nationale supérieure des beaux-arts
Kategória:Víťazi Prix de Rome
Kategória:Členovia Académie des beaux-arts
Kategória:Pochovaní na cintoríne Montparnasse
Železničná trať Plešivec – Slavošovce

|}

**Železničná trať Plešivec – Slavošovce** (v cestovnom poriadku pre verejnosť označená ako **železničná trať číslo 166**) je jednokoľajná železničná trať na Slovensku, ktorá spája Plešivec a Slavošovce.

## História
Rozvoj železníc koncom 19. storočia umožnil rozvoj mnohých oblastí Slovenska. Bolo snahou miest a obcí vybudovať spojenie s centrom regiónu alebo k dopravným uzlom a takto sa spojili i obce v povodí riečky Štítnik. V septembri 1893 založili akciovú spoločnosť *Miestna železnica v údolí Štítnice*, ktorej cieľom bolo vybudovať železničnú trať cez Štítnik až k slavošovskej papierni.

Stavebné práce začali ešte v lete 1893 a väčšina robotníkov prišla z dobudovanej trate Plešivec - Muráň. Trať odbočovala v Plešivci z hlavnej trate do Rožňavy a sledovala tok Štítnika cez rovnomennú obec až k Slavošovciam. Pomerne náročná stavba si vyžiadala vybudovať 4 dlhšie (18 a 10 m) a množstvo krátkych mostov, 70 priepustov, až 6 metrové zárezy a 4 m vysoké násypy. Prvý vlak vyšiel na dokončenú trať 13. novembra 1894.

Od roku 2003 je tu zastavená osobná doprava.

V lete 2021 na tejto trati jazdí každú sobotu a štátny sviatok jeden pár zrýchlených turistických vlakov ZSSK z/do Košíc.

## Stanice a zastávky na trati
* Plešivec – križovatka s traťou 160 (Zvolen – Košice) = sídlo dirigujúceho dispečera pre riadenie Zjednodušenej vlakovej dopravy
* Pašková
* Kunova Teplica
* Štítnik mesto
* Štítnik
* Roštár
* Ochtiná
* Rochovce
* Slavošovce obec
* Slavošovce

## Pozri aj
* Zoznam železničných tratí na Slovensku
* Dejiny železníc na Slovensku
* Gemerské spojky
* Tunel pod Homôľkou

## Iné projekty

## Zdroj
* www.vlaky.net

Plešivec - Slavošovce
Kategória:Doprava v okrese Rožňava
Železničná trať Rožňava – Dobšiná

**Železničná trať Rožňava – Dobšiná** (v cestovnom poriadku pre verejnosť označená ako **železničná trať číslo 167**) je jednokoľajná železničná trať na Slovensku, ktorá spája Rožňavu s Dobšinou.

## História
Pri budovaní železnice povodím Slanej v 2. polovici 19. storočia sa uvažovalo o trasovaní cez Rožňavu a Dobšinú k obci Mlynky, kde by sa napojila na Košicko-bohumínsku železnicu. Úsek Lenartovce - Rožňava bol sprevádzkovaný 1. júna 1874 a už 20. júla bol dokončený aj úsek do Dobšinej.

K oživeniu myšlienky prepojiť tzv. *[[Gemerské spojky]]* prišlo po zabratí južných oblastí Slovenska Maďarskom tesne pred druhou svetovou vojnou. Časť dôležitých tratí pripadla okupantom a jednou z možností bolo prepojiť existujúce železnice a vytvoriť tak nové spojenie východ-západ. Mnohé úseky boli rozpracované, no skončením vojny a oživením pôvodných hraníc ich potreba pominula. Medzi nerealizované sa tak zaradil i úsek z Dobšinej, ktorý mal dvojicou slučkových tunelov prekonať *Dobšinský kopec* a napojiť južnú trať na hlavnú spojnicu krajiny.

Osobná doprava na trati bola prerušená 2. februára 2003.

V lete 2021 na tejto trati jazdí každú sobotu a štátny sviatok jeden pár zrýchlených turistických vlakov ZSSK z/do Košíc.

## Stanice a zastávky na trati
* Rožňava – križovatka s traťou 160 (Zvolen – Košice) = sídlo dirigujúceho dispečera (výpravcu) pre riadenie zjednodušenej vlakovej dopravy v úseku Rožňava - Dobšiná
* Rožňava predmestie
* Rožňava mesto
* Nadabula
* Betliar
* Gemerská Poloma
* Henckovce
* Nižná Slaná obec 
* Nižná Slaná
* Gočovo
* Vlachovo obec
* Vlachovo
* Dobšiná

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Zdroj
* www.vlaky.net

Rožňava – Dobšiná
Kategória:Doprava v okrese Rožňava
Železničná trať Moldava nad Bodvou – Medzev

|}

**Železničná trať Moldava nad Bodvou – Medzev** (v cestovnom poriadku pre verejnosť označená ako **železničná trať číslo 168**) je jednokoľajná železničná trať na Slovensku, ktorá spája Moldavu nad Bodvou a Medzev.

## História
Napojeniu Medzeva na sieť železníc napomohlo vybudovanie trate z Barce do Turne nad Bodvou. Z Moldavy nad Bodvou bola následne vybudovaná železnica do baníckeho Medzeva, na ktorej sa prevádzka začala 1. augusta 1894. Súčasťou trate bola aj odbočka do Bane Lucia, zrušená v 90. rokoch. Trať vedie rovinatým terénom v údolí Bodvy. 

Počas redukovania osobnej dopravy na lokálnych tratiach 2. februára 2003 sa nízka vyťaženosť spojov na tejto trati premietla do jej prerušenia.

V novembri 2015 bola plánovaná elektrifikácia trasy Haniska - Veľká Ida - Moldava nad Bodvou mesto. Elektrifikácia prebehne na trati Zvolen – Košice a v menšej časti na trati Moldava nad Bodvou - Medzev.

V zastávke Moldava nad Bodvou mesto je vybudovaný prestupný terminál umožňujúci prestup medzi prímestskými autobusmi a vlakmi z Košíc. Tieto sem boli predĺžené zo svojej pôvodnej konečnej stanice Moldava nad Bodvou.

## Stanice a zastávky na trati
* Moldava nad Bodvou – križovatka s traťou 160 (Zvolen – Košice) = sídlo dirigujúceho dispečera pre riadenie Zjednodušenej vlakovej dopravy
* Moldava nad Bodvou mesto
* Debraď
* Jasov
* Počkaj
* Medzev

## Referencie

## Pozri aj
* Zoznam železničných tratí na Slovensku
* Dejiny železníc na Slovensku

## Zdroj
* www.vlaky.net

Moldava nad Bodvou – Medzev
Kategória:Doprava v okrese Košice-okolie
Naturalizmus (literatúra)

**Naturalizmus** je literárne hnutie, ktoré vzniklo v druhej polovici 19. storočia vo Francúzsku, pokúšalo sa o systematické a čo najobjektívnejšie zachytenie súčasnej skutočnosti vrátane všetkých jej negatív, vrátane chudoby, rasizmu, sexu, násilia, choroby, predsudkov, korupcie, prostitúcie a špiny. Existovalo približne od roku 1880 do 1940.

V dôsledku tohto boli naturalistickí spisovatelia často kritizovaní. Naturalizmus má charakterizujúce vlastnosti pesimizmu, často sa v ňom spomína nevyhnutnosť smrti. Ďalším rysom naturalizmu je determinizmus. Determinizmus je v podstate opakom pojmu slobodnej vôle. Je to myšlienka, že jednotlivé znaky (so zameraním na prírodu, alebo osud) majú priamy vplyv na priebeh života. Často autor v naturalizme vedie čitateľa k domnienke, že osud postavy bol stanovený a nemenný. Ďalším spoločným rysom je prekvapivý zvrat na konci príbehu. Rovnako často sa v naturalistických románoch a príbehoch vyskytuje pocit, že príroda je ľahostajná k ľudstvu, ľudským bojom, nešťastiam a pod. Naturalizmus je v postate rozšírenie realizmu.

Naturalizmus bol ovplyvnený pozitívnou filozofiou Comteho, sociológiou Spencera, estetikou Taineho a prírodovedným učením Darwina. Program naturalizmu formuloval a dôsledne uplatňoval Émile Zola, vodca takzvanej naturalistickej školy, do ktorej patril taktiež aj  Guy de Maupassant.

Človek bol v ponímaní naturalizmu chápaný iba ako podmienená bytosť obmedzená na svoje biologické prejavy. Jeho osud predurčoval vplyv dedičnosti a prostredia na človeka bez ohľadu na to ako bol vychovávaný.

Postavy naturalistických románov a poviedok mali rysy určitej psychickej nerovnováhy, živelnosti, osobnej rozvrátenosti a väčšinou pochádzali z nižších vrstiev. Naturalistické prvky, ktoré sa objavovali v dielach neskorších autorov, súviseli so snahou poukázať na neušľachtilé stránky ľudského života.

Naturalizmus v Nemecku ovplyvnil tvorbu Hauptmanna. V Taliansku mu bol blízky verizmus. V českej literatúre patrili medzi naturalistov hlavne Čapek-Chod a Karel Josef Šlejhar.

Kategória:Literárne hnutia
A Thousand Suns

***A Thousand Suns*** je štvrtý štúdiový album americkej rockovej skupiny Linkin Park. Bol vydaný 14. septembra 2010. Z albumu boli vydané tri single „The Catalyst“, „Waiting for the End“ a „Burning in the Skies“. V Marci 2011 kapela vydala upravenú verziu skladby „Iridescent“, ktorá bola určená pre film Transformers: Dark of the Moon. Upravená verzia, ktorá má o niečo kratšiu stopáž, ale rýchlejšie tempo sa v júni 2011 dočkala aj svojho videoklipu.

*A Thousand Suns* je koncepčný album zaoberajúci sa ľudským strachom pred jadrovou vojnou. Album ako celok bol prirovnávaný k progresívnemu rockovému albumu a bol porovnávaný s albumami *[[The Dark Side of the Moon]]* kapely Pink Floyd a *[[Kid A]]* skupiny Radiohead.

## Zoznam skladieb

## Zostava

**Linkin Park**
* Chester Bennington – spev, perkusie, rytmická gitara v „Iridescent“
* Brad Delson – sólová gitara, perkusie, klávesy, sprievodný spev
* Mike Shinoda – spev, klávesy, rytmická gitara
* Dave "Phoenix" Farrell – basová gitara, sprievodný spev
* Joe Hahn – turntable, syntetizátor, sample, sprievodný spev
* Rob Bourdon – bicie, perkusie

**Hlavná produkcia**
* Rick Rubin – producent
* Mike Shinoda – producent, zvukár, výtvarný režisér, Pro Tools

**Ďalší**
* Martin Luther King, Jr. – reč/rečník/hovorená časť – „Wisdom, Justice, and Love“
* Robert Oppenheimer – odpovedajúci na otázky – „The Radiance“
* Mario Savio – reč/rečník/hovorená časť ("Bodies upon the gears" reč) – „Wretches and Kings“

**Produkcia**
* Neal Avron – mixovanie
* Kymm Britton – propagácia
* Anton Brooks – propagácia
* Lindsay Chase – production coordination
* Brad Delson – Pro Tools
* Ryan DeMarti – koordinácia produkcie, A&R
* Nicolas Fournier – asistent
* Joe Hahn – výtvarný režisér
* Jerry Johnson – technik bicích nástrojov
* Liza Joseph – A&R
* Frank Maddocks – výtvarný dozor, dizajn, výtvarný režisér
* Ethan Mates – inžinier, Pro Tools
* Vlado Meller – mastering
* Josh Newell – inžinier, Pro Tools
* Czeslaw "NoBraiN" Sakowski – Programovanie
* Mark Santangelo – asistent
* Peter Standish – marketing
* Josh Vanover – grafika, výtvarný režisér
* Ellen Wakayama – výtvarný režisér
* Tom Whalley – A&R

## Pozície v rebríčkoch a certifikácie

### Rebríčky

### Certifikácie

## Referencie

Kategória:Hudobné albumy z 2010
Kategória:Albumy Linkin Park
Kategória:Koncepčné albumy
Kategória:Albumy Warner Bros. Records
Kategória:Hudobné albumy produkované Rickom Rubinom
Tom Hooper (režisér)

**Tom Hooper** (* 1. október 1972, Londýn, Anglicko) je britský filmový a televízny režisér, známy vďaka filmom ako *[[Kráľovná Alžbeta (film)|Kráľovná Alžbeta]]* a *[[Kráľova reč]]*.

## Filmografia
Tom Hooper sa zviditeľnil v roku 2011 vďaka 12 nomináciám na Oscara za historický film *[[Kráľova reč]]*. Medzi inými dostal za tento film Oscara za najlepší film.

## Televízia
* 1999: *Šiesti v tom* (seriál, 2 epizódy)
* 2005: *Kráľovná Alžbeta* (televízny film), s Helen Mirrenovou
* 2008: *John Adams* (televízny film), s Paulom Giamattim et Laurou Linneyovou

## Celovečerné filmy
* 2004: *Červený prach*
* 2009: *Prekliaty klub*, s Michaelom Sheenom
* 2010: *[[Kráľova reč]]*, s Colinom Firthom a Geoffreym Rushom, 4 Oscary (z toho jeden za najlepšiu réžiu)
* 2012: *[[Bedári (film z roku 2012)|Bedári]]*

## Externé odkazy
* 
* 

Kategória:Britskí filmoví režiséri
Kategória:Držitelia Oscara za najlepšiu réžiu
Kategória:Osobnosti z Londýna
Zlatý glóbus za najlepšiu réžiu

**Zlatý glóbus za najlepšiu réžiu** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov. Historicky prvým držiteľom bol režisér Henry King.

náhľad|Štvornásobný držiteľ Elia Kazan
V počtu cien drží rekord legendárny Elia Kazan, ktorý premenil všetky štyri nominácie na Zlatý glóbus. Hneď za ním s tromi výhrami sú Clint Eastwood, David Lean, Miloš Forman a Oliver Stone. Stone dokonca vyhrál v priebehu piatich rokov. Steven Spielberg získal najviac nominácií (desať), ale vyhrál len dvakrát. Robert Wise bol nominovaný na najlepšieho režiséra celkom päťkrát, ale nevyhral ani raz. Barbra Streisand je jedinou ženou odmenenou v tejto kategórii.

## Víťazi a nominovaní
### 19431950

### 19511960

### 19611970

### 19711980

### 19811990

### 19912000

### 20012010

### 20112020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje režisérov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené filmy, za ktoré boli ocenení / nominovaní. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal.

## Referencie

## Externé odkazy
* Česko-Slovenská filmová databáza
* Hollywoodska asociácia zahraničných novinárov 
* Oscarová databáza
* The Internet Movie Database 
* Neoficiálny zoznam držiteľov Zlatého glóbusu 

Kategória:Zlatý glóbus
Desert Rain

„**Desert Rain**“ je tretí singel rumunského hudobníka a producenta Edwarda Mayu po jeho veľkých medzinárodných hitoch „Stereo Love“ a „This Is My Life“. Pieseň pochádza z jeho debutového albumu *[[Stereo Love (album)|Stereo Love]]*. Spolupracuje na ňom znovu so speváčkou Vikou Jigulinou.

## Zoznam skladieb
;Promo - CD Singel (ARS - (UMG) [be])
# „Desert Rain“ (Radio Version) - 4:05

## Vrcholové pozície

## Referencie

Kategória:Single z 2010
Kategória:Piesne z 2010
Železničná trať Bánovce nad Ondavou – Veľké Kapušany

náhľad|Pamätná tabuľa vo Veľkých Kapušanoch
náhľad|Železničná stanica vo Veľkých Kapušanoch
**Železničná trať Bánovce nad Ondavou – Veľké Kapušany** (v cestovnom poriadku pre verejnosť označená ako **železničná trať číslo 195**) je elektrifikovaná železničná trať na Slovensku, ktorá spája Bánovce nad Ondavou s mestom Veľké Kapušany.

## História
Jednou z dôležitých úloh novovzniknutej Československej republiky bolo vybudovať železničné prepojenie centier. Absenciu vhodného spojenia Užhorodu ako správneho centra Podkarpatskej Rusi malo vyriešiť vybudovanie trate z Bánoviec nad Ondavou. Po Vojany viedla z Ukrajiny staršia trať, ktorú bolo treba zrekonštruovať. 

S výstavbou sa začalo 7. januára 1920 a prvý vlak po dokončenej trati prešiel 20. októbra 1921. Pri budovaní sa použil materiál z demontovanej druhej koľaje nevyťaženej trate Michaľany – Łupków. Od 29. decembra 1990 je trať elektrifikovaná.

V auguste 1992 poznamenala prevádzku na trati tragická nehoda - medzi obcami Budkovce a Drahňov došlo k zrážke nákladného a manipulačného vlaku. Podľa záverov vyšetrovania nehodu zavinila výpravkyňa zo železničnej stanice Budkovce, ktorá dovolila jazdu vlaku bez jeho ponuky a prijatia cez telefonické spojenie. Na spomínanom úseku totiž neexistovala elektrická ani optická kontrola voľnosti trate, pretože začiatkom júna 1992 došlo k odcudzeniu 30 prípojných lán k stykovým transformátorom v úseku Budkovce – Drahňov – Vojany a 17. júna ku ďalšej krádeži výstroja stykových transformátorov a prívodných lán vo výhybni Drahňov. Nehodu neprežilo šesť železničiarov (3 rušňovodiči a 3 vlakvedúci) a hmotná škoda sa vyšplhala na viac ako 38 miliónov Kčs.

## Osobná doprava
V decembri 2012 osobnú dopravu na trati zastavili. Argumentovalo sa nízkym počtom cestujúcich, nerentabilnosťou trate a vysokými nákladmi na jej údržbu. V roku 2019 sa ale prevádzka verejnej osobnej dopravy na trati obnovila. V rámci „oživenia“ trate pracovníci ŽSR opravili 7 nástupíšť, 3 priecestia, opravili tiež elektrické zariadenia, výhybky, vymenili návestné znaky či tabule a ďalšie prvky železničnej infraštruktúry. Revitalizovali sa tiež niektoré zastávky a stanice, vrátane stanice Veľké Kapušany. Od 7. marca 2021 je osobná železničná doprava na trati Bánovce nad Ondavou - Veľké Kapušany pre nekompetentné politické rozhodnutie znovu zastavená.

## Zaujímavosť
Súbežne s traťou bola v roku 1966 vybudovaná a otvorená širokorozchodná železnica Užhorod – Haniska, po ktorej sa dováža železná ruda do košických železiarní bez potreby prekládky na vagóny s menším rozchodom.

## Stanice a zastávky na trati
* Bánovce nad Ondavou – križovatka s traťou 191 (Michaľany – Łupków)
* Hatalov
* Dúbravka
* Budkovce
* Drahňov
* Vojany
* Krišovská Liesková
* Veľké Kapušany zastávka
* Veľké Kapušany
* Maťovce
** hraničný priechod 

## Referencie


## Pozri aj
* Zoznam železničných tratí na Slovensku
* Dejiny železníc na Slovensku

## Zdroj
* www.vlaky.net

Bánovce nad Ondavou – Veľké Kapušany
Kategória:Doprava v okrese Michalovce
Faint

„**Faint**“ je skladba americkej rockovej skupiny Linkin Park z ich druhého štúdiového albumu *[[Meteora (album)|Meteora]]*. Skladba bola vydaná ako druhý singel uprostred roku 2003. Skladba dosiahla 1. miesto v rebríčku Modern Rock Tracks a stala sa tretím hitom na 1. mieste v tomto rebríčku.

## Zoznam skladieb

## Pozície v rebríčkoch

## Externé odkazy
* ''Faint'' oficiálny text piesne

Kategória:Single z 2003
Kategória:Single skupiny Linkin Park
Kategória:Piesne z 2003
Kategória:Piesne skupiny Linkin Park
Železničná trať Humenné – Stakčín

|}

**Železničná trať Humenné – Stakčín** (v cestovnom poriadku pre verejnosť označená ako **železničná trať číslo 196**) je jednokoľajná železničná trať na Slovensku, ktorá spája Humenné so Stakčínom cez Sninu.

## História
V roku 1909 bola vydaná koncesia na trať, vedúcu z Humenného cez Sninu do Stakčína. Uvažovalo sa o predĺžení železnice až do Ruského (dnes vysídlená obec v ochrannom pásme vodárenskej nádrže Starina), no začaté práce prerušila prvá svetová vojna.

Výstavba trate, vedúcej popri toku Cirochy nebola náročná a okrem 86 mostov a priepustov neboli nutné väčšie zemné práce. Náklady na výstavbu dosiahli 3 460 000 K. a prví cestujúci sa po trati odviezli 30. novembra 1909.

## Stanice a zastávky na trati
* Humenné – križovatka s traťou 191 (Michaľany – Łupków) a 193 (Prešov – Humenné)
* Humenné mesto
* Hažín nad Cirochou
* Kamenica nad Cirochou
* Kamenica nad Cirochou dvor
* Modra nad Cirochou
* Dlhé nad Cirochou
* Dlhé nad Cirochou obec
* Belá nad Cirochou
* Snina predmestie
* Snina mesto
* Snina
* Stakčín

## Pozri aj
* Zoznam železničných tratí na Slovensku
* Dejiny železníc na Slovensku

## Externé odkazy
* Tabuľka traťových pomerov trate Humenné - Stakčín 
* ŽSR cestovné poriadky podľa trate
* Video z trate

## Zdroj
* www.vlaky.net

Humenné – Stakčín
Kategória:Doprava v okrese Humenné
Kategória:Doprava v okrese Snina
Invázia (film z roku 2007)

***Invázia*** (ang. *The Invasion*) je americký sci-fi akčný film v hlavnej úlohe s Nicole Kidmanovou a Danielom Craigom. Film režíroval Oliver Hirschbiegel.

Film bol vydaný 17. augusta 2007 a v USA komerčne zlyhal a stretol sa s protichodnými recenziami. Nakoniec zarobil 40 170 568 dolárov pri rozpočte 65 miliónov dolárov. Film mal vlažné reakcie kritikov so skóre Metacritic 45 zo 100 celkovo.

## Dej

Vesmírna loď záhadne havaruje na Zemi, čím začne nákaza ľudí mimozemskou chorobou z vraku lode. Psychiatrička Carol Bennell (Nicole Kidmanová) a jej kolega Ben Driscoll (Daniel Craig) zisťujú, že transformácia spôsobená infekciou je spustená fázou spánku REM, čím okráda ľudí o ľudskosť. Ako sa infekcia rozširuje, dá sa ľuďom veriť čoraz menej a menej. Carol sa touto infekciou tiež nakazí a tak sa snaží udržať v bdelom stave. Jej syn je voči nákaze imúnny.

## Obsadenie
* Nicole Kidmanová ako Carol Bennell
* Daniel Craig ako Ben Driscoll
* Jeremy Northam ako Tucker Kaufman
* Jackson Bond ako Oliver
* Jeffrey Wright ako Dr. Stephen Galeano
* Veronica Cartwright ako Wendy Lenk
* Josef Sommer ako Dr. Henryk Belicec
* Celia Weston ako Ludmilla Belicec
* Roger Rees ako Yorish
* Eric Benjamin ako Gene
* Susan Floyd ako Pam
* Stephanie Berry ako Carly
* Alexis Raben ako Belicec's Aide
* Adam LeFevre ako Richard Lenk
* Joanna Merlin ako Joan Kaufman

## Referencie

## Externé odkazy
*Oficiálna webstránka The Invasion
*
*
*Invázia na Allmovie

Kategória:Filmy z 2007
Kategória:Sci-fi akčné filmy USA
Kategória:Filmy USA
Kategória:Filmové remaky
Kategória:Postapokalyptické filmy
Kategória:Filmy Warner Bros.
Kategória:Filmy podľa názvu